เงินบาทปิด 30.80/82 บาท
ธนาคารซีไอเอ็มบีไทย รายงาน เงินบาทปิด 30.80/82 คาดพรุ่งนี้อ่อนค่าต่อ รอดูมาตรการเพิ่มเติมแก้ปัญหาหนี้
30 ต.ค. 2565

ธนาคารซีไอเอ็มบีไทย รายงาน เงินบาทปิด 30.80/82 คาดพรุ่งนี้อ่อนค่าต่อ รอดูมาตรการเพิ่มเติมแก้ปัญหาหนี้
นักบริหารเงินจากธนาคารซีไอเอ็มบี ไทย เปิดเผยว่า เงินบาทปิดตลาดเย็นนี้อยู่ที่ระดับ 30.80/82 บาท/ดอลลาร์ แข็งค่าขึ้นจากช่วงเช้าที่เปิดตลาดที่ระดับ 30.88/92 บาท/ดอลลาร์ โดยระหว่างวันลงไปอ่อนค่าสุดที่ระดับ 30.89/91 บาท/ดอลลาร์
การแข็งค่าขึ้นของเงินบาทในช่วงปิดตลาดวันนี้เนื่องจากมีแรงขายดอลลาร์ แต่แนวโน้มคาดว่ายังอ่อนค่าเป็นไปตามทิศทางของเงินยูโร เนื่องจากขณะนี้ยังไม่มีข่าวดีเข้ามาในฝั่งยูโรโซน ประกอบกับนักลงทุนยังติดตามการประชุมของกลุ่มยุโรปถึงปัญหาหนี้สาธารณะของกรีซ 
"ยังต้องตาม meeting ของยูโรว่าจะมีมาตรการเพิ่มเติมในรายละเอียดอย่างไร เพราะต่างรอในละเอียดกันอยู่" นักบริหารเงิน ระบุ
ส่วนความเคลื่อนไหวของค่าเงินสกุลหลักต่างประเทศช่วงปิดตลาดเย็นนี้ เงินเยนอยู่ที่ระดับ 78.02/07 เยน/ดอลลาร์ ส่วนเงินยูโรอยู่ที่ระดับ 1.3760/3762 ดอลลาร์/ยูโร
นักบริหารเงิน คาดว่า พรุ่งนี้เงินบาทจะเคลื่อนไหวอยู่ในกรอบ 30.70-30.90 บาท/ดอลลาร์